钦定古今图书集成/明伦汇编/闺媛典/第318卷 > 皇清五十一 > 凌宗思妻赵氏
## 钦定古今图书集成/明伦汇编/闺媛典/第318卷 > 皇清五十一 > 凌宗思妻赵氏

按《五河县志》：“赵氏，邑人凌宗思妻。年十九，生子引华，未离襁褓。夫亡，氏自缢，以救免。翁姑劝曰：‘徒死无益，盍为凌氏存孤’？” 氏泣诺。事翁姑克孝。姑没，翁益老，氏奉养益勤慎。翁即世，与姑先后殡殓，悉竭力课子。髫年为诸生，登康熙癸卯科乡试，孀苦四十馀年。有司旌表。